# Angina pectoris

### Fra Wikipedia, den frie encyklopædi

Du har nye beskeder (forskel fra næstsidste redigering).

Angina pectoris (også kendt som hjertekramper, brystsmerter, iskæmiske brystsmerter, anginaer) betegnelsen for en smertende ubehage i brystet udløst af iltmangel (iskæmi) i hjertet. Smerten beskrives oftest som knugende eller trykkende og befinder sig lige bag ved brystbenet (sternum) og kan eventuelt stråle ud i venstre arm og nakke, samt om i ryggen mellem skulderbladende. Angina pectoris skyldes at der ikke kommer blod, og derved ilt, nok til hjertemusklen. Den manglende blodforsyning skyldes oftest forsnævringer af kranspulsårene (corona), f.eks. på grund af åreforkalkning. En sådan forsnævring kan udvikle sig til en blodprop og skal derfor altid behandles af en læge.

Man skelner normalt mellem stabil og ustabil, afhængig af om smerterne kommer uprovokerede (ustabil) eller ved bestemte udløsende faktorer (stabil), f.eks. fysisk anstrengelse, vrede eller kulde.

Advarsel! Nedenstående er kun vejledende! Ved mistanke om hjerterkramper eller brystsmerter ring omgående 1-1-2 og bed om ambulance! - Læs også om lægelige forbehold og risikoforbehold.

## [redigér] Behandling

Den akutte behandling under anfald består i nitroglycerin, som tablet eller spray, der gives under tungen (sublingualt) og eventuelt ilt og morfin som smertestilling.

Herefter opstarter man en behandling, der skal forebygge nye anfald og komplikationer. Behandlingen består i:

- Hjertemagnyl (acetylsalicylsyre) 75 mg én gang dagligt
- Blodtrykssænkende behandling, enten med beta-blokkere (fx Atenor) eller calcium-antagonister (fx Verapamil).
- Langtidsvirkende nitrater (fx Isodur eller Cardopax)

Her udover skal patienten tale med sin læge om risikofaktorer og livsstil.

Ved svær ustabil angina pectoris kan man vælge en kirurgisk løsning. Det kan enten være en udvidelse af kranspulsårene, fx en ballonudvidelse eller en by-pass, hvor den forsnævrede åre udskiftes med en anden åre, som f.eks. kan tages fra benet.

## [redigér] Henvisninger

- Hansen, Haunsø & Schafflitzky (Red): "Medicinsk kompendium lommebog". Nyt nordisk forlag Arnold Busck, KBH 2005.
- Hippe, Hippe, Godtfredsen, Godtfredsen & Thomsen (Red): "Akutte medicinske tilstande". FADL's forlag, KBH 2003.

## [redigér] Se også

- Angina
- Kranspulsåre

| Denne artikel om lægevidenskab er kun påbegyndt. Hvis du ved mere om emnet, kan du hjælpe Wikipedia ved at udvide den.

Hentet fra "http://da.wikipedia.org../../../a/n/g/Angina_pectoris.html"

Kategorier: Påbegyndte artikler om lægevidenskab | Sygdomme

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- العربية
- Deutsch
- Ελληνικά
- English
- Esperanto
- Español
- Suomi
- Français
- עברית
- Italiano
- 日本語
- Kurdî / كوردي
- Nederlands
- ‪Norsk (bokmål)‬
- Polski
- Português
- Runa Simi
- Русский
- Svenska
- 中文